**Zmluva o dielo**

uzavretá v zmysle ustanovení § 536 a nasl. Obchodného zákonníka

**I.**

**Zmluvné strany**

**1.1 Objednávateľ:** KOOR Východ, s.r.o.,

Potočná 1A, 040 01 Košice – mestská časť Sever

**štatutárny orgán:** Ing. Anton Staško, konateľ

**IČO:** 46523049

**DIČ:** 2023417880

**IČDPH :** SK2023417880

**Bankové spojenie:** Všeobecná úverová banka a.s.

**Číslo účtu:**  SK2202000000002981423658

**Tel :** +421 917 482 925

**Email :** anton.stasko@koor.sk

(ďalej len „objednávateľ)

**1.2 Zhotoviteľ:**

**Štatutárny orgán:**

**IČO:  
DIČ:**

**Bankové spojenie:**

**Č. účtu :**

**Tel.:**

**Fax:**

**Email:**

(ďalej len zhotoviteľ)

**II.**

**Účel zmluvy**

1. Východiskovým podkladom na uzavretie tejto zmluvy o dielo (ďalej len „zmluva“) je ponuka zhotoviteľa zo dňa ................. *(doplní uchádzač),* predložená v procese verejného obstarávania s názvom: „Modernizácia rozvodov tepla v systéme centrálneho zásobovania teplom v meste Strážske.“.

**III. podľa**

**Predmet zmluvy**

* 1. Zhotoviteľ sa zaväzuje dodať predmet zmluvy - dielo „Modernizácia rozvodov tepla v systéme centrálneho zásobovania teplom v meste Strážske.“ za podmienok stanovených v tejto zmluve a v jej prílohách.
  2. Predmet tejto zmluvy (dielo) je predmetom Zmluvy o poskytnutí nenávratného finančného príspevku uzavretej medzi objednávateľom a poskytovateľom Ministerstvom životného prostredia Slovenskej republiky.
  3. Touto zmluvou sa zhotoviteľ zaväzuje vykonať dielo podľa projektovej dokumentácie s názvom: „Modernizácia rozvodov tepla v systéme centrálneho zásobovania teplom v meste Strážske.“. vypracovanej spoločnosťou STAVBIS, s.r.o., Zimná 83, 052 01 Spišská Nová Ves uvedenej v **Prílohe č. 1** tejto zmluvy.
  4. Touto zmluvou sa zhotoviteľ zaväzuje vykonať predmet zmluvy s súlade so stavebným povolením vydaným Mesto Strážské zo dňa 16.03.2020 na predmet zmluvy (dielo) a poskytnúť súčinnosť pri kolaudačnom konaní na vydanie právoplatného kolaudačného rozhodnutia na predmet zmluvy (dielo), pričom stavebné povolenie je uvedené v **Prílohe č. 2** tejto zmluvy.
  5. Objednávateľ sa zaväzuje, že riadne dokončený predmet zmluvy (dielo) bez vád a nedostatkov prevezme, zaplatí za jeho zhotovenie dohodnutú odsúhlasenú cenu.

**IV.**

**Osobitné zmluvné dojednania**

* 1. Zmluvné strany sa dohodli, že zhotoviteľ dodá a zhotoví dielo za bežnej prevádzky Objednávateľa.
  2. Zhotoviteľ zhotoví predmet zmluvy (dielo) a jednotlivé časti predmetu zmluvy (diela) v súlade s príslušnými ustanoveniami Zákona o tepelnej energetike č.657/2004 Z.z. a Vyhláškou č.277/2012 s obmedzením dodávky teplej úžitkovej vody pre konečných odberateľov maximálne na zákonom stanovené časové obdobie.

**V.**

**Čas a miesto plnenia**

* 1. Zmluvné strany sa dohodli, že protokolárne odovzdanie a prevzatie staveniska na realizáciu predmetu zmluvy (diela) sa uskutoční do 3 pracovných dní odo dňa nadobudnutia platnosti a účinnosti tejto zmluvy.
  2. Zmluvné strany sa dohodli, že Zhotoviteľ zaháji prác na predmete zmluvy (diele) do 3 pracovných dní odo dňa protokolárneho odovzdania a prevzatia staveniska.
  3. Zmluvné strany sa dohodli, že lehota na vykonanie predmetu zmluvy (diela) a jeho riadne odovzdanie Objednávateľovi uplynie 180-tym kalendárnym dňom od nadobudnutia platnosti a účinnosti tejto zmluvy.
  4. Zmluvné strana sa dohodli, že najneskôr do 3 pracovných dní od protokolárneho prebratia staveniska predloží Zhotoviteľ Objednávateľovi harmonogram prác, ktorý bude zostavený tak, aby Zhotoviteľ dodal a odovzdal predmet zmluvy v termíne dohodnutom v tejto zmluve. V prípade, že Objednávateľ nebude súhlasiť s harmonogramom predloženým Zhotoviteľovi je ho oprávnený vrátiť Zhotoviteľovi na prepracovanie a ten je ho povinný predložiť Objednávateľovi do 3 pracovných dní od jeho vrátenia. V prípade, že sa zmluvné strany nedohodnú na harmonograme práce, je oprávnený ho vypracovať stavebný dozor Objednávateľa a Zhotoviteľ je ho povinný rešpektovať a vykonať práce v termínoch stanovených v tomto harmonograme.
  5. Miestom dodania predmetu zmluvy je mesto Strážske, a to konkrétne: parcela číslo 411/1 (plynová kotolňa č.s. 507), stavba na pozemku registra KNC parcela číslo 418 (materská škola I č.s. 506), stavba na pozemku registra KNC parcela číslo 438/1 (OST „2“ bez s.č.), stavba na pozemku registra KNC parcela číslo 119 (OST „1“ bez s.č.) a na pozemku registra KNC parcela číslo 411/1, 412/1, 414/1, 417/1, 417/4, 417/7, 418, 1404, 124/2, 124/1, 119, 464/2, 405/1, 1434/2, 1430/1, 523/1, 412/21, 438/1, 461/1, 461/2, a na pozemku registra KNE parcela číslo 1679, katastrálne územie Strážske.

**VI.**

**Zmluvná cena**

1. Zmluvná cena (ďalej len cena) sa považuje za cenu maximálnu a platnú počas celej doby realizácie diela.

**Cena diela bez DPH ................................. Euro**

slovom : .......................................................................................................................... Euro

1. Podrobná špecifikácia ceny predmetu zmluvy (diela) je uvedená v rozpočte predmetu zmluvy (diela), v ocenenom výkaze výmer predmetu zmluvy (diela), ktorý tvorí **Prílohe č. 3** tejto zmluvy.
2. Cena predmetu zmluvy (diela) je stanovená na základe oceneného výkazu výmer diela, ktorý je súčasťou tejto zmluvy.

K zmene ceny môže dôjsť :

- v prípade zmeny predmetu zmluvy (diela) zo strany Objednávateľa,

- pri zmene technického riešenia požadovaného Objednávateľom,

- pri prácach naviac požadovaných Objednávateľom.

Ostatné zmeny ceny nie sú prístupné.

1. Zmluvné strany sa dohodli, že termínom práce naviac sa budú definovať len tie výkony (dodávky, práce), o realizácii ktorých Objednávateľ dodatočne po uzavretí tejto zmluvy Zhotoviteľa písomne požiada a budú pred ich realizáciou zmluvne dohodnuté dodatkom k tejto zmluve.
2. V prípade, že počas realizácie predmetu zmluvy (diela) vznikne potreba vykonania prác naviac požadovaných Objednávateľom je Zhotoviteľ povinný najneskôr do 3 kalendárnych dní po tom, ako obdrží písomnú požiadavku alebo písomné odsúhlasenie ich realizácie od objednávateľa, na každú prácu naviac predložiť cenovú ponuku. Táto cenová ponuka musí obsahovať:

* záväznú cenovú kalkuláciu dodatočných nákladov, ktoré predstavujú práce alebo dodávky podľa požiadaviek Objednávateľa,
* prípadné ďalšie informácie, ktoré sú podstatné pre rozhodnutie Objednávateľa o realizácii predmetných prác a dodávok.

1. Za naviac práce sa nepovažujú dodatočné požiadavky zhotoviteľa na úhradu prác, ktoré bolo možné objektívne predvídať v čase predloženia cenovej ponuky Zhotoviteľa, pričom môže ísť napríklad o naviac práce, ktoré vyplynuli z nedostatočného preštudovania podkladov, ktoré sú prílohou tejto zmluvy, z nepresností alebo chýb pri spracovaní cenovej ponuky, ako aj z formálnych chýb. Všetky takto vzniknuté náklady znáša v plnom rozsahu Zhotoviteľ.
2. V prípade nevykonania niektorých položiek uvedených v Prílohe č.2 (Rozpočet diela – ocenený výkaz výmer), príp. ich vykonania v rozsahu menšom ako je uvedený v Prílohe č.2, sa celková cena uvedená v bode 1 tohto článku automaticky znižuje o finančnú hodnotu dotknutých nevykonaných položiek, resp. o hodnotu časti nevykonaných položiek

**VII.**

**Platobné podmienky**

1. Zhotoviteľ je oprávnený vystaviť faktúry po prebratí celého predmetu zmluvy (diela) Objednávateľom.
2. Objednávateľ uhradí faktúru zhotoviteľovi do 60 kalendárnych dní od preukázaného doručenia faktúry do Objednávateľa.
3. Objednávateľ neposkytne zhotoviteľovi žiadny preddavok.
4. Neoddeliteľnou súčasťou faktúry musí byť preberací protokol, podpísaný povereným zástupcom Objednávateľa o tom, že Objednávateľ preberá predmet zmluvy. Neoddeliteľnou súčasťou faktúry musí byť zhotoviteľom vyhotovované a stavebným dozorom odsúhlasené súpisy vykonaných prác v takom rozsahu, ako je špecifikovaný v rozpočte predmetu zmluvy (diela) v rozsahu oceneného výkazu výmer diela, ktorý tvorí **Prílohu č. 3** tejto zmluvy. Súpisy prác musia byť zostavené prehľadne a pritom sa musí dodržiavať poradie položiek a označenie, ktoré je v súlade s rozpočtom diela s oceneným výkazom výmer. Súčasťou je výkaz vykonaných množstiev, prípadne výkresy a iné doklady, ktoré sú potrebné pre preukázanie druhu a rozsahu práce.
5. DPH za predmet zmluvy, vykonané stavebné práce budú fakturované tuzemským prenosom daňovej povinnosti v súlade s § 69 ods. j) zákona č. 222/2004 Z.z. v znení neskorších predpisov.

**Článok VIII.**

**Zábezpeka na riadne a včasné splnenie zmluvných záväzkov Zhotoviteľa**

1. Zhotoviteľ sa zaväzuje do siedmich kalendárnych dní od nadobudnutia platnosti a účinnosti tejto zmluvy zložiť na účet Objednávateľa finančné prostriedky vo výške 10 % zo zmluvnej ceny predmetu zmluvy (diela) v Euro bez DPH alebo odovzdať Objednávateľovi bankovú záruku vo forme neodvolateľnej bankovej záruky, alebo v inej forme odsúhlasenej Objednávateľom ako Zábezpeku na riadne a včasné splnenie zmluvných záväzkov Zhotoviteľa (ďalej aj ako „Zábezpeka“), ktorá bude slúžiť na zabezpečenie riadneho a včasného vykonávania predmetu zmluvy (diela), ako aj riadneho a včasného splnenia ostatných zmluvných záväzkov Zhotoviteľa (napr. odstránenie reklamovanej vady predmetu zmluvy (diela), úhrady zmluvnej pokuty a pod.).
2. Pokiaľ Zhotoviteľ zábezpeku nepoukáže na účet Objednávateľa v stanovenej lehote a/alebo výške alebo nepredloží bankovú záruku v požadovanej forme, má Objednávateľ nárok na okamžité odstúpenie od tejto zmluvy. Zhotoviteľ je povinný v tomto prípade zaplatiť Objednávateľovi zmluvnú pokutu vo výške 5 % zo zmluvnej ceny predmetu zmluvy (diela). Nárok Objednávateľa na náhradu škody vzniknutej odstúpením od tejto zmluvy z dôvodu uvedeného v tomto bode a prevyšujúcej zmluvnú pokutu nie je dotknutý.
3. Objednávateľ je oprávnený uspokojiť jednostranným zápočtom zo zábezpeky zloženej na účet Objednávateľa ako aj zo Zábezpeky vo forme bankovej záruky akékoľvek svoje pohľadávky voči Zhotoviteľovi. V prípade, ak Zhotoviteľ v priebehu realizácie predmetu zmluvy (diela) alebo počas záručnej doby podstatným spôsobom poruší zmluvné povinnosti vyplývajúce mu z tejto zmluvy, Zábezpeka zložená na účet Objednávateľa alebo ako banková záruka v plnom rozsahu prepadá v prospech Objednávateľa, pričom Objednávateľovi nárok na náhradu škody od Zhotoviteľa nezaniká.
4. Objednávateľ sa zaväzuje vrátiť na účet Zhotoviteľa Zábezpeku, resp. jej zostatok alebo vrátiť vystavenú bankovú záruku najneskôr do 30 kalendárnych dní po uplynutí lehoty 50 kalendárnych dní odo dňa nadobudnutia právoplatnosti kolaudačného rozhodnutia predmetu zmluvy (diela) a po odstránení všetkých reklamovaných vád predmetu zmluvy (diela) a oznámených v lehote 50 kalendárnych dní odo dňa nadobudnutia právoplatnosti kolaudačného rozhodnutia predmetu zmluvy (diela).

**IX.**

**Dodacie podmienky**

1. ***Odovzdanie staveniska:***
2. Objednávateľ najneskôr ku dňu zahájenia preberacieho konania staveniska poverí funkciou stavebného dozoru osobu, ktorá bude vykonávať funkciu stavebného dozoru na predmetnom diele.
3. Zhotoviteľ najneskôr ku dňu zahájenia preberacieho konania poverí funkciou vedúceho stavby osobu, ktorá bude vykonávať funkciu vedúceho stavby na predmetnom diele.
4. Objednávateľ a Zhotoviteľ vyhotovia pri odovzdaní a prebratí staveniska písomný protokol, ktorý musí obsahovať všetky rozhodujúce skutočnosti týkajúce sa predmetu zmluvy.

***b) Realizácia predmetu zmluvy (diela):***

1. Zhotoviteľ bude viesť stavebný denník v súlade s platnou legislatívou.
2. Zhotoviteľ bude vykonávať priebežne fotodokumentáciu, ktorou vystižne zdokumentuje priebeh realizácie predmetu zmluvy (diela).
3. Všetky práce na jestvujúcich vedeniach a zariadeniach vykoná zhotoviteľ po vydaní súhlasu správcom vedenia alebo zariadenia a za podmienok daných správami vedenia a za dozoru správcu počas vykonávania týchto prác.
4. Vytýčenie inžinierskych sietí zabezpečí na vlastné náklady zhotoviteľ.
5. Likvidáciu odpadov zabezpečuje zhotoviteľ v zmysle platných právnych predpisov po dohode s prevádzkovateľom skládky odpadov.
6. Zhotoviteľ si zabezpečí prevádzkové, sociálne, výrobné zariadenia staveniska. Náklady na prevádzku, údržbu a likvidáciu sú súčasťou zmluvnej ceny.
7. Pracovníci Objednávateľa môžu vstupovať na stavenisko len pokiaľ sú poverení funkciou stavebného dozoru alebo inou kontrolnou a dozornou činnosťou a preukážu sa príslušným oprávnením, resp. sú uvedení v tejto zmluve.
8. Zhotoviteľ je povinný na prevzatom stavenisku, v jeho okolí a na prenechaných inžinierskych sieťach udržiavať poriadok a čistotu, je povinný odstraňovať odpady a nečistoty vzniknuté z jeho činnosti a to na vlastné náklady.
9. Zhotoviteľ je povinný vykonať opatrenie na zabránenie prístupu na stavenisko a do všetkých priestorov kde Zhotoviteľ vykonáva dodávku predmetu zmluvy (diela) a je povinný stavenisko strážiť v prípade potreby aj oplotiť alebo inak vhodne zabezpečiť a to na vlastné náklady.
10. Zhotoviteľ vykonáva činnosti spojené s predmetom zmluvy na vlastnú zodpovednosť, pričom rešpektuje technické špecifikácie, právne a technické predpisy, platnú legislatívu v SR a EU, najmä stavebný zákon, zákon o bezpečnosti a ochrane zdravia pri práci, vyhlášku o bezpečnosti práce a technických zariadení pri stavebných a montážnych prácach, zákon o životnom prostredí, zákon o odpadoch a o nakladaní s odpadmi, zákon o ovzduší, zákon o vodách, hygienické predpisy, prevádzkový poriadok (pri prevádzke vodovodu) slovenské technické normy, platné predpisy všeobecné v SR a EU, zákon o štátnom skúšobníctve v znení neskorších predpisov a zákon o stavebných výrobkoch a Výmery Úradu pre normalizáciu, metrológiu a skúšobníctvo SR (ÚNMS) zhotoviteľ je povinný preukázateľne poučiť všetkých pracovníkov pracujúcich na stavbe o pravidlách bezpečnosti a ochrany zdravia pri práci.
11. Objednávateľ alebo nim poverená osoba pri realizácii predmetu zmluvy podľa zmluvy vykonáva stavebný dozor za tým účelom má prístup na pracoviská, kde sa zmluvné výkony a ich súčasti realizujú alebo skladujú. Na vyžiadanie mu musia byť predložené výkresy vzorky materiálov a iné podklady súvisiace s predmetom zmluvy, ako aj výsledky kontrol kvality – atesty. S informáciami a podkladmi označenými zhotoviteľom ako jeho obchodné tajomstvo, musí objednávateľ zaobchádzať dôverne.
12. Stavebný dozor je oprávnený po prerokovaní s objednávateľom nariadiť zhotoviteľovi akékoľvek zmeny tovarov, kvality a rozsahu prác, ktoré považuje podľa svojho názoru za nevyhnutné a primerané. Zhotoviteľ je povinný:

a) zvýšiť alebo znížiť rozsah prác uvedených v tejto zmluve a jej prílohách

b) nevykonať práce, ktoré stavebný dozor k nevykonaniu určí

c) zmeniť druh prác

d) zmeniť výšku, smer, plochu alebo rozmery akejkoľvek časti predmetu zmluvy (diela)

e) zmeniť postup, termín vykonania prác alebo ich častí.

Tieto zmeny nie sú dôvodom pre odstúpenie od zmluvy a budú ocenené v súlade so zmluvou. Pokiaľ stavebný dozor nariadi práce nevykonané zhotoviteľom alebo osobou, za ktorú je zhotoviteľ zodpovedný, vykonaná zhotoviteľ nariadené práce na vlastné náklady.

1. Zhotoviteľ nevykoná zmeny žiadnych prác bez príkazu stavebného dozoru.
2. Ak považuje zhotoviteľ pokyny stavebného dozoru za neoprávnené alebo neúčelné, musí uplatniť svoje výhrady zápisom v stavebnom denníku. Pokyny musí na opätovné požiadanie vykonať, pokiaľ nie sú v rozpore s príslušnými technologickými postupmi alebo neodporujú právnym predpisom alebo nariadeniami miestnej alebo štátnej správy. Ak s takými prácami budú spojené viac náklady, tieto potom znáša objednávateľ. Ak takéto práce ovplyvnia postup prác, objednávateľ pristúpi na primeranú úpravu zmluvy z dôvodu časového sklzu.
3. Zhotoviteľ bude organizovať kontrolné dni na stavbe minimálne každých 30 kalendárnych dní za účasti zainteresovaných.
4. Zhotoviteľ predloží súpis vykonaných prác stavebnému dozoru, jeden krát za 30 kalendárnych dní od zahájenia prác a následné za každých 30 kalendárnych dní realizácie predmetu zmluvy a to najneskôr do 3 kalendárnych dní nasledujúcich od uplynutia tohto časového úseku realizácie predmetu zmluvy (diela). Stavebný dozor vykoná kontrolu a v prípade, že je predložený súpis vykonaných prác zodpovedá skutočne vykonanému rozsahu stavebných prác stavebný dozor ho podpíše a predloží ho objednávateľovi aj zhotoviteľovi.
5. Objednávateľ ak môže poskytne zhotoviteľovi na požiadanie k použitiu alebo spoločnému používaniu:

a) vybudované príjazdové komunikácie

b) vybudované prípojky pre vodu, kanalizáciu a energiu, ku ktorým má vlastnícke, dispozičné alebo iné práva.

Zhotoviteľ je povinný uhradiť všetky náklady spojené s použitím v tomto bode uvedených komunikácii, alebo prípojok, alebo úhradami za média prípojkami dodávaných alebo odoberaných a to na základe faktúry vystavenej objednávateľom.

1. Materiály, stavebné diely a výrobky zabezpečované zhotoviteľom musia byť dokladované certifikátom zhody v zmysle platného zákona o stavebných výrobkoch. Materiály, stavebné diely a výrobky, ktoré tieto doklady nebudú mať, resp. nebudú zodpovedať zmluvne a požadovaným skúškam, musí zhotoviteľ na vlastné náklady odstrániť a nahradiť bezchybnými. Z toho titulu vzniknuté škody znáša zhotoviteľ. Objednávateľ môže stanoviť termín na odstránenie vád primeraných ich rozsahu, ktorého nedodržanie môže byť aj dôvodom na odstúpenie od zmluvy. Prípadné uplatňovanie pokút sa riadi zmluvou.
2. Zhotoviteľ musí bez meškania a písomne informovať objednávateľa o vzniku akejkoľvek udalosti, ktorá bráni alebo sťažuje realizáciu predmetu zmluvy (diela).
3. Zhotoviteľ je povinný zabezpečiť účasť svojich zamestnancov na preverovaní svojich dodávok a prác, ktoré vykonáva stavebný dozor objednávateľa a urobiť okamžité opatrenia na odstránenie vytknutých závad a odchyliek od dokumentácie predmetu zmluvy (diela).
4. Žiadna časť predmetu zmluvy (diela) nesmie byť zakrytá bez predchádzajúceho súhlasu stavebného dozoru. Zhotoviteľ je povinný umožniť skontrolovanie akejkoľvek časti predmetu zmluvy (diela), ktorá má byť zakrytá. Zhotoviteľ aspoň 3 pracovné dni vopred vyzve stavebný dozor, že časť predmetu zmluvy (diela) bude zakrývať.
5. Stavebný dozor je oprávnený dať pokyny, ktoré sú potrebné na vykonanie prác podľa zmluvy zhotoviteľovi v stavebnom denníku.
6. Skutočnosť, že objednávateľ skontroloval výkresy, výpočty, dodávky, vzorky a vykonané práce, nezbavuje zhotoviteľa zodpovednosti za prípadné vady a nedostatky a vykonávanie potrebných kontrol tak, aby bolo zaručené riadne splnenie predmetu zmluvy.

***c) Odovzdanie predmetu zmluvy (diela):***

1. Predmet zmluvy (dielo) sa považuje za skončené ak je urobené protokolárne odovzdanie a prevzatie.
2. Prevzatím predmetu zmluvy (diela) prechádza vlastnícke právo a nebezpečenstvo škody na objednávateľa.
3. Prevzatie predmetu zmluvy (diela) môže byť odmietnuté pre vady a to až do ich odstránenia.
4. Zhotoviteľ je povinný najneskôr 5 kalendárnych dní vopred oznámiť objednávateľovi, kedy bude predmet zmluvy (dielo) pripravené na odovzdanie.
5. Zhotoviteľ je povinný pred preberacím konaní odovzdať objednávateľovi okrem toho aj :

* 2 x projektovú dokumentáciu skutočného vyhotovenia predmetu zmluvy (diela) a
* kompletnú fotodokumentáciu o priebehu realizácie predmetu zmluvy (diela) a
* zoznam odchyliek s ich stručným odôvodnením a
* zápisnice a osvedčenia o vykonaných skúškach použitých materiálov a
* zápisnice o prevedení prác a konštrukcií v priebehu zakrývania prác a
* doklady o vykonaných komplexných skúškach a
* správu o východiskovej odbornej prehliadke, odbornej skúške elektrických zariadení
* záznam o zaučení obsluhy a
* stavebný denník a
* doklad o naložení s odpadmi.

1. Absencia niektorého z dokladov uvedených v bode 5. tejto časti je dôvodom pre nezačatie preberacieho konania.
2. Ak objednávateľ odmietne predmet zmluvy (dielo) prevziať, je povinný uviesť dôvody. Po odstránení nedostatkov opakuje sa konanie v nevyhnutnom rozsahu a spíše sa dodatok k pôvodnej zápisnici.

***d) Osobitné technické podmienky:***

1. Zhotoviteľ je povinný zabudovať materiál a výrobky I. triedy kvality s predpísanou dobou záruky, skúškami a atestmi. Prípadné zmeny musia byť vopred odsúhlasené objednávateľom písomnou formou.
2. Nie je prístupné používanie technológií, ktoré sú v rozpore s platnými technickými, bezpečnostnými alebo hygienickými predpismi a normami všeobecnými i rezortnými.
3. Je zakázané používať drobnú i veľkú mechanizáciu pre montážne a stavebné práce, ktorá bola rôzne, väčšinou neodborne upravovaná, nie sú pre ňu vypracované technické a technologické predpisy a jej prevádzkovaním by mohli byť porušené predpisy bezpečnostné, hygienické a o ochrane zdravia, resp. by mohlo dôjsť k zhoršeniu životného prostredia.
4. Zhotoviteľ musí podzemné vedenia a zariadenia uložiť v súlade s platnými normami a predpismi, v opačnom prípade takéto zariadenia nebudú objednávateľom prevzaté a bude nariadené opätovné uloženie podľa predpisov na náklad zhotoviteľa.

***e) Zodpovednosť za spôsobené škody:***

1. Pokiaľ vzniknú škody na stavenisku alebo na vykonaných prácach alebo jej častiach počas obdobia, v ktorom je zhotoviteľ povinný o ne sa starať, musí zhotoviteľ na vlastné náklady odstrániť tieto škody.
2. Ak vznikne škoda neoprávneným vstupom na pozemky tretích osôb alebo ich poškodením, poprípade svojvoľným uzatvorením ciest, porušením inžinierskych sietí zodpovedá za škodu zhotoviteľ.

**X.**

**Zodpovednosť za vady a záruky**

1. Zhotoviteľ ručí za to, že predmet zmluvy má v dobe prevzatia zmluvne dohodnuté vlastnosti, že spĺňa projektované technické a ekonomické parametre, že zodpovedá technickým normám a predpisom SR a EU, a že nemá vady, ktoré by rušili alebo znižovali hodnotu alebo schopnosť jeho používania k zvyčajným alebo v zmluve predpokladaným účelom. Zhotoviteľ zaručuje, že tieto vlastnosti bude mať dielo 60mesiacov (záručná doba) od protokolárneho odovzdania a prevzatia. Zhotoviteľ neručí za vady, ktoré neboli predmetom plnenia tejto zmluvy (dodané materiály a práce predchádzajúcim zhotoviteľom diela). Zhotoviteľ zodpovedá za vady, ktoré boli predmetom plnenia a nadväzovali na rozpracované časti (časť materiálu a prác bola dodaná predchádzajúcim zhotoviteľom) a zhotoviteľ vyplývajúci z tejto zmluvy nepreukázal objednávateľovi pred pokračovaním na takto rozpracovaných častiach ich nevhodnosť na dokončenie.
2. Ak objednávateľ prevezme dodávku so skrytými vadami má právo na dodatočné bezplatné odstránenie vady.
3. Záruka sa nevzťahuje na prípady násilného poškodenia diela, vady vzniknuté v dôsledku neodborného zásahu alebo neodborného užívania zo strany objednávateľa, zanedbania potrebnej údržby, resp. poškodenia živelnou pohromou.
4. Zhotoviteľ nezodpovedá za poškodenia a škody na predmetu zmluvy (diele) v rámci záručnej doby ak vznikli v dôsledku neodborného zasahovania do predmetu zmluvy (diela) alebo ich používania v rozpore s odovzdanými návodmi na obsluhu a údržbu jednotlivých častí predmetu zmluvy (diela), alebo vznikli v dôsledku neodborného odstraňovania skrytých vád bez predchádzajúceho oznámenia zhotoviteľovi.
5. Na žiadosť objednávateľa je zhotoviteľ povinný bez zbytočného odkladu vady svojej dodávky odstrániť, i keď neuznáva, že za vady zodpovedá. v sporných prípadoch nesie náklady až do rozhodnutia o reklamácii zhotoviteľ.
6. Ak je vada, ktorá podstatne ovplyvňuje použiteľnosť dodávky zavinená zhotoviteľom, je zhotoviteľ povinný uhradiť objednávateľovi škodu v zmysle § 373 a nasledujúcich Obchodného zákonníka.

**XI**

**Majetkové sankcie**

1. Pri nedodržaní termínu zo strany zhotoviteľa je tento povinný zaplatiť objednávateľovi zmluvnú pokutu vo výšky 0.1% z ceny diela za každý kalendárny deň omeškania. Zmluvnú pokutu je objednávateľ oprávnený jednostranne započítať s cenou diela.
2. Zmluvná pokuta za vadné plnenie je vo výške 0,1% z ceny dodávky za každú oprávnenú reklamáciu. Túto pokutu však zhotoviteľ nezaplatí, ak reklamovanú vadu uzná a bezplatne ju odstráni do 15 kalendárnych dní od uplatnenia reklamácie. Nesplnenie náhradného termínu je dôvodom pre uplatnenie zmluvnej pokuty.
3. Zmluvná pokuta za omeškanie s odstránením vád je 200 € za každý kalendárny deň omeškania až do dňa, kedy budú vady odstránené.
4. Zmluvná pokuta za neuvoľnenie a nevypratanie staveniska v lehote uvedenej v zmluve (zápis z preberacieho konania) je 33,19 € za každý kalendárny deň omeškania.
5. Úrok z omeškania za omeškanie objednávateľa s platením diela v stanovenej lehote je vo výške 0,1% z fakturovanej ceny za každý kalendárny deň omeškania.
6. Stanovená pokuta za nesplnenie zmluvného termínu zhotoviteľom sa stane splatnou uplynutím tohto termínu. Zaplatenie pokuty nevylučuje povinnosť zhotoviteľa uhradiť škodu objednávateľovi, ktorá vznikla nesplnením termínu.

**XII**

**Riešenie sporov**

1. Spory zmluvných strán neoprávňujú zhotoviteľa zastaviť práce.
2. Pri rôznosti názorov na vlastnosti hmôt a stavebných dielcov, pre ktoré platia obecne záväzné skúšobné postupy a o prípustnosti a spoľahlivosti prístrojov, ktoré sa použili pri skúškach, prípadne metód, môže si každá strana dať vykonať materiálno-technické preskúšanie štátnym alebo štátom uznávaným skúšobným miestom pre skúšky materiálov. Výsledky týchto skúšok sú záväzné. Náklady na skúšky znáša strana, ktorá spor prehrala.
3. V prípade sporných vecí, ktoré nebude možné riešiť dohodou zmluvných strán, požiada jedna zo zmluvných strán o rozhodnutie súdu.
4. Zmluvný vzťah sa bude riadiť právnym poriadkom platným na území SR. Spory bude rozhodovať príslušný súd SR a to v jazyku slovenskom. Záväzný je slovenský výklad dokumentov a zmluvy.

**XIII**

**Ostatné práva a povinnosti**

1. Všetky dokumenty sa musia vypracovať v slovenskom jazyku. Všetky hodnoty, výmery, hmotnosti budú označované v slovenskom jazyku.
2. Nebezpečenstvo škody na zhotovovanom diele znáša zhotoviteľ, až do prebratia predmetu zmluvy objednávateľom.
3. Zhotoviteľ sa zaväzuje strpieť výkon kontroly/auditu/overovania súvisiaceho s dodávaním predmetu zmluvy (dielo), ktorá je predmetom tejto zmluvy, kedykoľvek počas platnosti a účinnosti Zmluvy o poskytnutí nenávratného finančného príspevku uzavretej medzi Objednávateľom a Poskytovateľom oprávnenými osobami a poskytnúť im všetku potrebnú účinnosť. Oprávnené osoby na výkon kontroly/auditu/overovania na mieste môžu vykonať kontrolu/audit/overenie na mieste súvisiace s dodávkou, ktorá je predmetom tejto zmluvy u Prijímateľa (objednávateľ) kedykoľvek od podpisu tejto zmluvy až do termínu uvedeného v zmluve o NFP. Uvedená doba sa predĺži v prípade ak nastanú skutočnosti uvedené v článku 90 Nariadenia Rady (ES) č.108/2006 O Čas trvania týchto skutočností. Oprávnené osoby na výkon kontroly/auditu/overovania na mieste sú najmä:
   1. Poskytovateľ a ním poverené osoby,
   2. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
   3. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
   4. Orgán auditu, jeho spolupracujúce orgány a osoby poverené na výkon kontroly/auditu,
   5. Splnomocnení zástupcovia Európskej Komisie a Európskeho dvora audítorov,
   6. Orgán zabezpečujúci ochranu finančných záujmov EÚ,
   7. Osoby prizvané orgánmi uvedenými v písm. a) až f) v súlade s príslušnými Právnymi predpismi SR a právnymi aktmi EÚ.
4. Zhotoviteľ sa zaväzuje, že poskytne potrebnú súčinnosť Objednávateľovi a orgánom vykonávajúcim kontrolné procedúry a to v rozsahu potrebnom na realizáciu kontrolných procedúr realizácie predmetu zmluvy (dielo) a poskytne potrebné súčinnosť Objednávateľovi a orgánom vykonávajúcim kontrolné procedúry realizácie predmetu zmluvy (dielo) aj pri kontrolných procedúrach súvisiacich so schválením "Žiadosti o platbu" podľa Zmluvy o poskytnutí nenávratného finančného príspevku, ktorého je objednávateľ prijímateľom.
5. Zhotoviteľ sa zaväzuje, ak výstupom kontrolných procedúr realizácie predmetu zmluvy (dielo), alebo kontrolných procedúr súvisiacich so schválením "Žiadosti o platbu" bude požiadavka na opravu faktúr vystavených Zhotoviteľom, tieto Zhotoviteľ v plnom rozsahu akceptuje a v súlade s požiadavkou vykoná opravy faktúry a opravenú verziu doručí objednávateľovi do 5 pracovných dní od doručenia požiadavky Objednávateľa na opravu faktúry Zhotoviteľovi.

**XIV**

**Odstúpenie od zmluvy**

1. Od zmluvy možno odstúpiť v prípadoch, ktoré stanovuje zmluva a § 344 a nasl. Obchodného zákonník, zhotoviteľovi prináleží náhrada iba za skutočne vykonané práce.
2. Odstúpenie od zmluvy musí byť druhej strane oznámené písomne.
3. Objednávateľ môže odstúpiť od zmluvy v prípadoch:

* ak Zhotoviteľ nepreberie stavenisko v lehote stanovenej v Čl. V v bode 1
* ak Zhotoviteľ nezaháji realizáciu stavebných prác v termíne stanovenom v Čl. V v bode 2
* ak Zhotoviteľ nedokončí celý predmet zmluvy v lehote stanovenom v Čl. V v bode 3
* ak zhotoviteľ v dôsledku svojej platobnej neschopnosti zastaví svoje platby iným zhotoviteľom, je v konkurznom konaní, alebo ide do likvidácie. Objednávateľ môže žiadať náhradu škody za nesplnenie celej dodávky. Vykonané práce sa zúčtujú podľa zmluvných cien s tým, že budú znížené o výšku náhrady škôd.
* ak zhotoviteľ mešká so splnením zmluvného termínu, alebo dielčieho termínu dohodnutého v zmluve, alebo harmonograme prác, a ak márne uplynie dodatočne stanovená lehota na plnenie.
* ak zhotoviteľ nedodržuje technologické postupy a neplní kvalitatívno-technické parametre a podmienky zhotovenia diela, ktoré boli stanovené touto zmluvou, platnými slovenskými technickými normami a všeobecne záväznými právnymi predpismi

1. Zhotoviteľ môže odstúpiť od zmluvy v prípade, ak objednávateľ neplní svoje zmluvné povinnosti a tým zhotoviteľovi znemožní vykonávanie prác. Musí však vyzvať objednávateľa a určiť mu dodatočne primeranú lehotu na splnenie záväzkov vyplývajúcich zo zmluvy a písomne prehlási, že v prípade neplnenia aj po stanovenom termíne od zmluvy odstúpi.
2. Práce a dodávky realizované ku dňu odstúpenia od zmluvy sa vyúčtujú podľa zmluvných cien v preukázateľnom rozsahu.
3. Zmluvné strany si dohodli náhradné doručenie odstúpenia od zmluvy spočívajúce v tom, že písomnosť o odstúpení od zmluvy sa považuje za doručenú dňom, kedy bola uložená na pošte, aj keď sa adresát o uložení nedozvedel.

**XV**

**Doručovanie a ďalšia komunikácia**

* 1. Doručením akýchkoľvek písomností na základe tejto zmluvy alebo v súvislosti s touto zmlu­vou sa rozumie doručenie písomnosti doporučene poštou preukazujúcou doručenie na adresu určenú podľa bodu 2 tohto odseku zmluvy, doručenie kuriérom alebo osobné doručenie príslušnej zmluvnej strane (vrátane doručenia osobe oprávnenej zastupovať príslušnú zmluvnú stranu vo veciach realizácie tejto zmluvy). Za deň doručenia písomnosti sa považuje aj deň, v ktorý zmluvná strana, ktorá je adresátom, odoprie do­ručovanú písomnosť prevziať, alebo v ktorý márne uplynie odberná lehota pre vyzdvihnutie si zásielky na pošte, doručovanej poštou zmluvnej strane, alebo v ktorý je na zá­sielke, doručovanej poštou zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu, ak sa sú­časne takáto poznámka zakladá na pravde.
  2. Pre potreby doručovania prostredníctvom pošty sa v prípade zhotoviteľa použije adresa jeho sídla v záhlaví tejto zmluvy a v prípade objednávateľa adresa jeho sídla v záhlaví tejto zmluvy, ibaže odosielajúcej zmluvnej strane adresát písomnosti oznámil novú ad­resu sídla, prípadne inú novú adresu určenú na doručovanie písomností.
  3. V prípade akejkoľvek zmeny adresy určenej na doručovanie písomností na základe tejto zmluvy alebo v súvislosti s touto zmluvou sa príslušná zmluvná strana zaväzuje o zmene adresy bezodkladne písomne informovať druhú zmluvnú stranu; v takomto prípade je pre doručovanie rozhodujúca nová adresa riadne ozná­mená zmluvnej strane pred odosielaním písomnosti.
  4. Ak sa akákoľvek písomnosť na základe tejto zmluvy alebo v súvislosti s touto zmluvou doru­čuje inak ako poštou, je možné ju doručovať aj na inom mieste ako na adrese určenej podľa bodu 1. alebo bodu 2. alebo bodu 3. tohto článku, ak sa na tomto mieste zdržujú osoby oprávnené prijímať v mene zmluvnej strany písomnosti.
  5. Doručením písomných pokynov, upozornení, oznámení, informácií a návrhov podľa tejto zmluvy sa rozumie aj ich doručenie zápisom v stavebnom denníku; to neplatí o odstúpení od zmluvy. Za deň doručenia písomnosti podľa predchádzajúcej vety sa považuje pracovný deň nasledujúci po tom, ako sa zmluvná strana, ktorá je adresátom, mohla oboznámiť s obsahom príslušného zápisu v stavebnom denníku; v prípade pochybností sa predpokladá, že táto zmluvná strana sa mohla oboznámiť so zápisom v stavebnom denníku v deň, ktorý je pri tomto zápise uvedený ako deň jeho vykonania.
  6. Ak v tejto zmluve nie je uvedené inak, pokyny, upozornenia, oznámenia, informácie a návrhy podľa tejto zmluvy si zmluvné strany môžu adresovať aj telefonicky, faxom alebo prostredníctvom elektronickej pošty, ak to ich povaha pripúšťa. Pre potreby takejto komunikácie sa použijú telefónne čísla, čísla faxu, resp. adresy elektronickej pošty zmluvných strán uve­dené v záhlaví tejto Zmluvy, ibaže odosielajúcej zmluvnej strane adresát oznámil nové telefonické číslo, číslo faxu, resp. adresu elektronickej pošty; bod 2. sa použije obdobne. Zmluvné strany sa zaväzujú zabezpečiť podmienky pre komunikáciu podľa tohto bodu zmluvy.
  7. Ak v tejto zmluve nie je uvedené inak, pokyny, upozornenia, oznámenia, informácie a návrhy podľa tejto Zmluvy si Zmluvné strany môžu adresovať aj ústne prostredníctvom osôb oprávnených zastupovať zmluvné strany vo veciach realizácie tejto zmluvy alebo iných osôb, ak to pripúšťa zákon alebo táto zmluva.
  8. Každá zmluvná strana je na požiadanie povinná oznámiť bez zbytočného odkladu druhej zmluvnej strane aktuálne údaje o svojom obchodnom mene, sídle, identifikačnom čísle, údajoch o zápise v obchodnom registri a o osobách oprávnených konať v jej mene.
  9. Zmluvné strany sa zaväzujú, že si budú vzájomne poskytovať po­treb­nú súčinnosť a vzájomne sa informovať o ďalších skutočnos­tiach potreb­ných pre plnenie ich záväzkov vyplývajúcich z tejto zmluvy, oznamovať si včas dôleži­té okolnosti a ich zmeny, ktoré môžu mať vplyv na ich spoluprácu podľa tejto zmluvy.

**XVI**

**Záverečné ustanovenia**

1. Táto zmluva sa uzatvára na dobu určitú na zhotovenie a dodania predmetu zmluvy (diela).
2. Pokiaľ v tejto zmluve nebolo dohodnuté niečo iné, vzájomné vzťahy zmluvných strán sa riadia ustanoveniami Obchodného zákonníka.
3. K návrhom dodatkov k tejto zmluve sa zmluvné strany zaväzujú vyjadriť písomne v lehote 15 kalendárnych dní od doručenia návrhu dodatku druhej strane.
4. Zmeny a doplnky tejto zmluvy je možné robiť len písomnými dodatkami podpísanými štatutárnymi zástupcami oboch zmluvných strán.
5. Zmluva vzniká prejavom súhlasu s celým jej obsahom.
6. Táto zmluva nadobúda platnosť a účinnosť podpisom obidvomi zmluvnými stranami.
7. Táto zmluva je zhotovená v šiestich vyhotoveniach, z ktorých štyri si ponecháva objednávateľ a dve zhotoviteľ.

Prílohy :

* + 1. Dokumentácia s názvom: „Modernizácia rozvodov tepla v systéme centrálného zásobovania teplom v meste Strážske.“vypracovaná STAVBIS, s.r.o., Zimná 83, 052 01 Spišská Nová Ves
    2. Stavebné povolenie vydané Mesto Strážske zo dňa 16.03.2020 na predmet zmluvy (dielo).
    3. Rozpočet predmetu zmluvy (diela) - ocenený výkaz výmer.
    4. Rozpočet predmetu zmluvy (diela) - ocenený výkaz výmer v elektronickom vyhotovení v MS Excel.

v Košice, dňa ................. v..............................., dňa.............

Objednávateľ: Zhotoviteľ:

....................................................... .......................................................

Ing. Anton Staško

Konateľ

**Príloha č. 1**

Dokumentácia s názvom: „Modernizácia rozvodov tepla v systéme centrálného zásobovania teplom v meste Strážske.“vypracovaná STAVBIS, s.r.o., Zimná 83, 052 01 Spišská Nová Ves

v Košice, dňa ................. v..............................., dňa.............

Objednávateľ: Zhotoviteľ:

....................................................... .......................................................

Ing. Anton Staško

Konateľ

**Príloha č.2**

Stavebné povolenie vydané Mesto Strážske zo dňa 16.03.2020 na predmet zmluvy (dielo).

v Košice, dňa ................. v..............................., dňa.............

Objednávateľ: Zhotoviteľ:

....................................................... .......................................................

Ing. Anton Staško

Konateľ

**Príloha č. 3**

**Rozpočet predmetu zmluvy (diela) - ocenený výkaz výmer**

**Uchádzač sem vloží ocenený výkaz výmer**

v Košice, dňa ................. v..............................., dňa.............

Objednávateľ: Zhotoviteľ:

....................................................... .......................................................

Ing. Anton Staško

Konateľ

**Príloha č. 4**

**Rozpočet diela (ocenený výkaz výmer)**

**v elektronickom vyhotovení v MS Excel**

**Uchádzač sem vloží Rozpočet diela (ocenený výkaz výmer) v elektronickom vyhotovení v MS Excel na CD alebo DVD nosiči**

v .............................., dňa ................. v ..............................., dňa.............

Objednávateľ: Zhotoviteľ:

................................................................. .......................................................

Ing. Anton Staško

konateľ